હવે આગળ જેનો અછડતો ઉલ્લેખ કર્યો છે, એ સવાલનો જવાબ પણ જાણી લઈએ, કેટલીક એપને ફોનની ઇન્ટર્નલ મેમરીમાં જ કેમ સ્ટોર કરવી પડે છે, તેને એસડી કાર્ડમાં કેમ લઈ જઈ શકાતી નથી? દાખલા તરીકે, આપણે કોઈ ગેમ એપ ડાઉનલોડ કરી હોય તો તેને એસડી કાર્ડમાં લઈ જઈ શકાય છે, પણ મેપ્સ કે જીમેઇલ કે તેના જેવી બીજી ઘણી એપને એસડી કાર્ડમાં લઈ જઈ શકાતી નથી. હકીકતમાં, એપના ડેવલપર નક્કી કરી શકે છે કે તેમની એપને એસડી કાર્ડમાં લઈ જવાની છૂટ આપવી કે નહીં. આવું તેઓ એપની કામગીરીના આધારે નક્કી કરે છે.